Aknystų dvaras
55°34′59.97″ š. pl. 25°21′45.32″ r. ilg.﻿ / ﻿55.5833250°š. pl. 25.3625889°r. ilg.﻿ / 55.5833250; 25.3625889 Aknystų dvaras – dvaras, esantis Aknystose, Anykščių rajone, už 3 km į rytus nuo Debeikių. Nuo kelio  1208  Čekonys–Debeikiai–Žalioji  link dvaro veda ūksminga uosių ir klevų alėja. Dvaras yra prie Aknystos upelio. Šiuo metu dvaro sodyboje įsikūrę Aknystos socialinės globos namai (buv. Aknystos psichoneurologinis pensionatas, Aknystos pensionatas). Aknystų dvaro sodyba įregistruota Kultūros vertybių registre 1992 m. kovo 23 d. (unikalus objekto kodas: 49). Užimamos teritorijos plotas: 155474 m².